Turquia i el clan dels Barzani, aliats contra l'autonomia kurda - directa.cat\nDes del 16 de juny , Basur, al Kurdistan del Sud, pateix una operació terrestre de l'exèrcit turc. Tot i que la regió funciona com un estat federal autònom dins de l'Iraq, a la pràctica el Govern Regional del Kurdistan (KRG) exerceix com un apèndix dels interessos del clan familiar dels Barzani (que controla el governant Partit Democràtic del Kurdistan) i ha servit històricament com a element contrarevolucionari de les aspiracions de plena emancipació kurdes\nL'actual primer ministre del Kurdistan del Sud, Masrour Barzani, rebut pel president turc Recep Tayyip Erdoğan, en la seva primera visita ofiicial a Ankara el novembre de 2019 / Arxiu\nEl passat 16 de juny, l’Estat turc iniciava l’operació Urpa de Tigre envaint la regió d’Heftanîn a Basur, Kurdistan del Sud, una operació terrestre que venia precedida de l’operació Urpa d’Àguila, quan avions i drons turcs bombardejaven Zap, Avashn, Xakurke, Qandil, Shingal i el camp de refugiades de Makhmur. L’excusa, com tantes altres vegades, va ser l’existència de bases guerrilleres del Partit dels Treballadors del Kurdistan (PKK) a les muntanyes d’aquesta zona fronterera, contra qui Turquia ha intensificat la lluita després del trencament de l’alto el foc l’any 2015.\nEn un informe titulat Turkish expansionism and invasion of Middle East publicat per la Iniciativa kurda contra la invasió turca al Kurdistan del sud, asseguren que les operacions formen part d’un pla més ampli que busca ocupar tot l’eix Mosul-Kirkuk i crear un corredor sunnita. Això seria a la vegada un dels vèrtexs de les polítiques imperialistes del president turc, Recep Tayyip Erdoğan, mentre busca convertir-se en un actor actiu de la geopolítica internacional.\nL’objectiu declarat de l’informe és exposar les mentides, desinformació i “plans bruts” del Partit Democràtic del Kurdistan (KDP), partit que governa el Kurdistan del Sud, liderat per Masud Barzani. Les intencions del KDP serien desacreditar el PKK i tota la lluita kurda que s’escapa del seu domini, construint d’aquesta manera una base sòlida que creï una guerra interna entre kurdes i en justifiqui una invasió planificada i amb el suport de l’exèrcit turc.\nL’oligarquia familiar dels Barzani i els vincles amb Turquia\nBasur funciona com un estat federal autònom dins de l’Iraq, és a dir, gaudeix d’una àmplia autonomia i reconeixement internacional del qual estan mancades oficialment les altres parts del Kurdistan. A la pràctica, el Govern Regional del Kurdistan (KRG) exerceix com un apèndix dels interessos del clan familiar dels Barzani i ha servit històricament com a element contrarevolucionari de les aspiracions kurdes. A més, ha col·laborat activament en diferents moments amb els Estats turc, iraquià i iranià en la repressió del moviment kurd.\nLa situació es remunta a la mateixa creació del KRG. Al llarg d’aquests anys, l’exèrcit turc ha construït desenes de bases militars i de reconeixement al Kurdistan del Sud amb el beneplàcit del govern de Barzani, alhora que feia oïdes sordes a les ocupacions territorials constants i als bombardejos que, de forma periòdica, provoquen desenes de víctimes. Per al PDK la presència militar turca i la col·laboració amb els seus serveis d’intel·ligència són imprescindibles per assegurar-se un ferri control de la població i evitar així la dissidència.\nAl llarg d’aquests anys, l’exèrcit turc ha construït desenes de bases militars i de reconeixement al Kurdistan del Sud amb el beneplàcit del govern de Barzani, alhora que feia oïdes sordes a les ocupacions territorials constants i als bombardejos que, de forma periòdica, provoquen desenes de víctimes\nDes de l’any 2003, el PDK ha monopolitzat el poder de les institucions kurdes i les ha utilitzat per exercir el control social i polític de la població. Els darrers anys han sigut desenes les opositores i periodistes segrestades, empresonades i en molts casos assassinades. La repressió s’ha vist agreujada des de la invasió turca recent. El passat 1 de novembre, els col·lectius de familiars de persones preses van fer una crida a les organitzacions de drets humans per l’empresonament de 300 persones per intentar visibilitzar els bombardejos i assenyalar la implicació del PDK. Segons la Iniciativa kurda contra la invasió turca al Kurdistan del sud, se les hauria estat fent firmar sota tortura que no denunciarien les pràctiques del PDK, mentre que disset d’aquestes continuen a hores d’ara desaparegudes.\nCal assenyalar, que el KRG funciona com una oligarquia familiar, beneficiada durant dècades per pràctiques corruptes que agreugen dia a dia la situació econòmica de la població de la regió. Tot i la riquesa en hidrocarburs del Kurdistan iraquià, els beneficis de les exportacions milionàries de petroli kurd en direcció a Turquia no repercuteixen en la població civil sinó que des del moviment denuncien que “van a parar als comptes bancaris a l’estranger dels membres del clan Barzani”.\nA més, la nul·la diversificació econòmica fa al KRG, molt vulnerable a les fluctuacions de preus d’hidrocarburs, patint actualment una greu crisi econòmica per la caiguda de la producció a conseqüència de la pandèmia. Això ha provocat que milers de treballadores públiques deixin de cobrar el seu salari i s’han registrat en els últims dies multitudinàries manifestacions que a Sulaymaniyah van acabar amb la crema de la seu del PDK. Segons les últimes informacions de l’agència RojNews, sis manifestants haurien perdut la vida en mans de les forces de seguretat durant les protestes, un d’ells de tan sols setze anys.\nEl PDK al costat de Turquia en els bombardejos\nEl principal objectiu de l’ofensiva actual de l’exèrcit turc són un altre cop les muntanyes de Qandil. Aquesta regió situada a la frontera de Turquia, l’Iraq i l’Iran ha estat durant anys la base de la resistència kurda i, la seva abrupta orografia serveix de refugi per a un gran nombre de milicianes, que serien els suposats objectius de Turquia, però qui més està patint l’ofensiva és la població civil. Això és especialment visible en les desenes d’assassinades que el govern turc intenta fer passar com a guerrilleres, però també en la guerra de desgast que porta a terme amb la crema de milers d’hectàrees de conreu, que han deixat sense sustent a milers de famílies.\nTambé altres zones de Basur com Shingal o el camp de refugiades de Makhmur han patit les conseqüències dels bombardejos. En aquest camp, les seves habitants provenen majoritàriament de Bakur (Kurdistan turc), d’on van fugir per la repressió turca i on creix el sentiment d’estar patint un genocidi. En aquest sentit, Besê Hozat, copresidenta del Consell Executiu del KCK (Unió de Comunitats Democràtiques del Kurdistan) declarava: “Turquia està lliurant una guerra d’extermini, vol destruir tots els èxits kurds (…) a través del genocidi vol establir un règim de síntesis turc-islàmic basat en el fanatisme religiós, nacionalista i racista”.\nEl principal objectiu de l’ofensiva actual de l’exèrcit turc són un altre cop les muntanyes de Qandil. Aquesta regió situada a la frontera de Turquia, l’Iraq i l’Iran ha estat durant anys la base de la resistència kurda i, la seva abrupta orografia serveix de refugi per a un gran nombre de milicianes\nEn la situació actual, el KRG s’ha limitat a fer el que fa anys que fa quan Turquia bombardeja el territori que teòricament es troba sota la seva sobirania: callar. El portaveu del govern, Adyl Cotyar, va fer unes declaracions després dels primers bombardejos en què ni tan sols els va esmentar, tampoc la massacre de civils. En comptes d’això, va declarar: “El Govern Regional del Kurdistan condemna el martiri i la pèrdua de vides ciutadanes de qualsevol banda i per qualsevol motiu”, mentre demanava al PKK que es retirés de la zona per no provocar els atacs.\nPer la seva banda, el govern iraquià sí que s’ha mostrat en desacord amb les operacions turques i el seu rebuig pel que consideren una violació del seu territori sobirà. En canvi, la República Islàmica de l’Iran sembla compartir els interessos turcs i, fins i tot, segons informa l’agència de notícies kurda Rojnews, hauria aprofitat els bombardejos turcs com a cortina de fum per atacar amb drons algunes aldees a Biradost, Kurdistan del Sud. En el seu cas, l’excusa seria acabar amb la guerrilla del PDK-I (Partit Democràtic del Kurdistan iranià), que també té com a base aquestes muntanyes frontereres.\nSegons fonts de la Hawar News Agency, les operacions militars s’estarien duent a terme des d’una seu conjunta de la intel·ligència turca, el MIT, i la intel·ligència del KRG. Aquesta, anomenada “Parastin”, estaria protegida per tropes del PDK i serviria a més per monitorar els moviments de qui entra i surt de l’Administració Autònoma del Nord i l’Est de Síria. A més, la mateixa agència es fa ressò dels plans turcs que pretenen, amb la col·laboració del govern kurd, la construcció d’un aeroport per avions de reconeixement a la muntanya de Bê Xèr, un punt de gran importància estratègica des d’on es domina el triangle fronterer entre Rojava, Basur i Bakur.\nL’acord per acabar amb l’autonomia de Shingal\nEn aquest context, el govern iraquià i el PDK el 9 d’octubre van arribar a un acord sobre l’administració de la regió de Shingal, que passava a estar sota control del KRG, però amb el govern central de l’Iraq com encarregat de la seguretat, mentre que les mateixes habitants ni tan sols van formar part de les converses. L’acord es firmava en una data molt simbòlica per al moviment kurd en coincidir amb l’expulsió d’Abdullah Öcalan de Síria i l’inici del complot internacional que va acabar amb la seva detenció a Kènia. Per a les kurdes no és cap coincidència.\nL’actual president del Kurdistan del Sud, Nechirvan Barzani, el passat mes de juny a Erbil. Nechivan Barzani és nebot del líder històric del PDK, Masud Barzani, que al seu torn és pare de l’actual primer ministre |Arxiu\nLa població d’aquesta regió és majoritàriament yazidí, un dels pobles més antics de Mesopotamia i que durant segles ha resistit diversos intents de genocidi. L’últim, l’agost de 2014 quan el Daesh va ocupar el territori assassinant, violant i esclavitzant les seves habitants mentre destruïa els vestigis culturals i religiosos mil·lenaris. I ho va fer gràcies a la fugida de les tropes del KRG i del govern iraquià, que s’ho van mirar des de la distància. Van ser les pròpies yazidís, organitzades en les Unitats de Resistència de Sinjar junt amb les forces de les YPG/YPJ de Rojava i de guerrilleres del PKK, les que van alliberar Shingal de l’ISIS.\nLa resposta de les yazidís a la fugida del govern central va ser l’autoorganització. En pocs temps, van fundar un consell d’autogovern, el moviment de dones, el moviment juvenil i moltes altres iniciatives comunitàries basades ideològicament en els preceptes del Confederalisme Democràtic. Això evidentment no agrada Turquia i per aquest motiu molts hi veuen la seva mà en els acords.\nEl govern iraquià i el PDK, el 9 d’octubre, van arribar a un acord sobre l’administració de la regió de Shingal, que passava a estar sota control del KRG, però amb el govern central de l’Iraq com encarregat de la seguretat\nEn paraules de Faruk Doru, portaveu del moviment kurd a la península Ibèrica: “Es tracta d’un pacte per a impedir l’autogovern de Shingal i les seves forces d’autoprotecció sense tenir en compte els milers de màrtirs en la lluita contra l’Estat Islàmic”. A més, dubta de l’autoritat i legitimitat del PDK, que demana a les forces d’autodefensa que abandonin Shingal per tenir llaços ideològics amb el PKK, quan ells mateixos els van abandonar el 2014.”On anirà aquesta gent que ha nascut a Shingal i té la nacionalitat iraquiana?”, es pregunta Doru.\nLes protestes no s’han fet esperar i milers de persones han sortit als carrers de totes les parts del Kurdistan per a defensar l’autonomia de Shingal. El Comitè de Relacions Exterior de la Unió de Comunitats Kurdes feia públic un comunicat on criticava rotundament l’acord i declarava: “Qui ha conduït les dones yazidís a ser venudes al mercat com a esclaves no pot prendre decisions sobre aquest poble”\nL’acord i els bombardejos turcs i iranians formen part d’una mateixa política d’extermini de la revolució kurda. Segons afirma Doru, “aquests estats es troben enfrontats en guerres ideològiques a la regió, però s’uneixen quan es tracta de combatre als kurds”. A això se li sumen els interessos corruptes del clan Barzani que governa Basur i a qui preocupa la ideologia alliberadora del Confederalisme Democràtic.\nBarzani Govern Regional del Kurdistan Kurdistan Kurdistan Sud Shingal Turquia\n« El govern “més progressista”, murs i centres d’internament\nEl conseller d’Interior no descarta que alguns agents de Mossos estiguin darrere la trama de suplantacions digitals »


(S'ha redirigit des de: Johann Cruyff)\nA escala de clubs Cruyff va començar la seva carrera a l'Ajax, on va guanyar vuit Eredivisie i tres Copes d'Europa, entre d'altres títols. El 1973 va fitxar pel FC Barcelona i va ser el jugador més car de la història fins aquell moment; va guanyar la Lliga la primera temporada i va ser nomenat millor jugador europeu de l'any. Després de retirar-se el 1984, Cruyff va passar a ser entrenador de l'Ajax i posteriorment del FC Barcelona, on guanyaria la primera Copa d'Europa del 1992 de la història de l'equip. Va ser nomenat president d'honor del Futbol Club Barcelona el 2010, càrrec al qual va renunciar al cap de pocs mesos, quan va canviar la junta directiva que li havia donat aquest títol honorífic.\nEn un partit de lliga contra l'AZ '67, disputat el 29 de novembre de 1970, Cruyff va marcar 6 gols en la victòria dels d'Amsterdam per 8-1. Després d'aconseguir la victòria en un replay de la final de la copa KNVB contra l'Sparta Rotterdam, per 2-1, l'Ajax va aconseguir la Copa d'Europa per primera vegada. El 2 de juny de 1971, a Londres, l'equip neerlandès va derrotar al Panathinaikos FC per 2–0. Posteriorment signaria un nou contracte amb l'Ajax, que el vinculava amb l'entitat durant set anys més. Al final de la temporada, no només va rebre el trofeu al millor neerlandès de l'any, sinó també el de millor jugador europeu de 1971.\nEl 1972 l'Ajax va guanyar una nova Copa d'Europa després de derrotar a l'Inter de Milà per 2–0 a la final, on Cruyff va marcar els dos gols. Aquesta fita va portar a la premsa neerlandesa a anunciar la derrota de l'estil defensiu del futbol italià davant del futbol total. Soccer: The Ultimate Encyclopaedia diu: "Sense ajuda, Cruyff no només va prendre a l'Inter d'Itàlia la final de la Copa d'Europa, sinó que a més va marcar els dos gols en la victòria per 2-0 de l'Ajax." Cruyff també va marcar en la victòria per 3-2 contra l'ADO Den Haag en la final de la copa KNVB. I en lliga, Cruyff va tornar a ser el màxim golejador, aquest cop amb 25 gols, ajudant a l'Ajax a tornar a proclamar-se campió de la competició. A més, l'equip neerlandès va aconseguir adjudicar-se la Copa Intercontinental, derrotant a l'argentí Club Atlético Independiente, amb qui van empatar 1-1 el primer partit, per després vèncer per 3-0, així com la Supercopa d'Europa, on van derrotar al Rangers 1-3 a Glasgow i 3-2 a Amsterdam. L'únic gol en pròpia porteria de Cruyff va arribar el 20 d'agost de 1972, en un partit contra el FC Amsterdam. Una setmana després, contra el Go Ahead Eagles, en un partit que acabaria en victòria per 6–0, Cruyff va marcar 4 gols per l'Ajax. La temporada 1972-73 va acabar amb la victòria en una nova edició de la lliga neerlandesa, així com amb la tercera Copa d'Europa consecutiva, gràcies a la victòria per 1-0 contra la Juventus FC en la final. Sobre aquest partit, Encyclopedia diu que Cruyff "va insipirar un dels millors 20 minuts de futbol mai vistos."\nCom a jugador clubsModifica\nCom a jugador seleccióModifica\n2 Premis al millor esportiste neerlandès de l'any: 1973, 1974\n↑ [enllaç sense format] https://cronicaglobal.elespanol.com/business/cruyff-casa-bonanova-venta_77746_102.html\nObtingut de «https://ca.wikipedia.org/w/index.php?title=Johan_Cruyff&oldid=25093741»\nDarrera modificació: 29 set 2020 a les 05:28\nLa pàgina va ser modificada per darrera vegada el 29 set 2020 a les 05:28.


[Ressenya] MEMÒRIA PERSONAL ! directe!cat\nDiumenge, 3 de desembre de 2017 11:05 h\n[Ressenya] MEMÒRIA PERSONAL\nJosep Maria Muñoz, Joseph Conrad, LAvenç\nLa literatura de Joseph Conrad ens evoca, sempre i a tothora, el mar, tant com evocadora va ser la seva vida, com a mariner primer, i escriptor després. Lord Jim, Amb la corda al coll o El cor de les tenebres, són obres referencials de la literatura anglesa.\nNascut a Berdicev, l'any 1857, llavors ciutat polonesa i actualment a Ucraïna, als setze anys s'embarca com a mariner primer i més tard com a oficial en diverses navilieres angleses. La passió pel mar el porta a dedicar-se plenament a la literatura, en llengua anglesa, i abandonar l'ofici de mariner un cop va arribar a capità i va obtenir la nacionalitat britànica. Tot i que primer va conrear els relats curts, ubicats en els mars del Sud, van ser les seves novel·les les que li donarien el reconeixement tant d’altres escriptors com dels nombrosos i fidels lectors que anava aplegant.\nLa proposta editorial d’escriure les seves anades i vingudes es va concretar en aquesta Memòria personal que es situa més aviat en el camp de la reflexió personal al fil de determinats aspectes de la vida de l’escriptor. Tot i que el manuscrit original (que ve veure dues edicions el 1912 i el 1916) va decebre en un primer moment el seu editor, el cert és que la personalitat i les vivències de Conrad queden paleses en les pàgines d’aquest (breu) llibret, que s’allunya en cert manera de l’autobiografia per a convertir-se en un recull d’apunts, de notes més o menys disperses, més o menys coherents, més o menys reflexives.\nVida, mar, literatura\nTrobem a les ratlles de Memòria personal un recorregut puntual per la vida de Josep Conrad, de la seva infantesa, de la geopolítica i societat del moment a través de la seva família, les primeres lectures de Victor Hugo, el Quixot, Shakespeare (“una edició d’un sol volum, per cinc xílings, de les obres dramàtiques”); i l’aprendre a llegir i també“l’art de llegir en veu alta”; i clar, la seva dedicació al mar, i la importància que aquest mar ha tingut a la seva vida, fonamental i la descoberta de nous mons.\nPerò en aquest llibre Conrad reflexiona sobre la seva pròpia existència i trajectòria i sobre l’escriptura de manera general i la seva obra en particular. I un fet fonamental: el perquè escriu en anglès, una llengua que no només no és la materna, sinó que passa per davant de la llengua francesa que li era més propera. Però aquest “assumpte”queda aclarit, per a curiosos i detractors, quan afirma que “la facultat d’escriure en anglès és tan natural com qualsevol altra aptitud amb la qual podria haver nascut. Tinc l’estranya i aclaparadora sensació que sempre ha estat una part inherent de mi mateix. L’anglès no va ser per a mi ni una qüestió d’elecció, ni d’adopció”.\nPoques vegades podem veure com vida i literatura es donen la mà de manera tan intensa com en Joseph Conrad.


Home Hostel Krasnodar Rússia - Ofertes d'hotels amb els MILLORS DESCOMPTES EN LÍNIA\nVeure tots els 1.059 allotjaments a Krasnodar.\nUlitsa Vlasova 293, Zàpadni, Krasnodar, Rússia, 350049 - Veure al mapa\nLlit en dormitori compartit amb 10 llits (Bed in 10-Bed Dormitory Room)\nMés informació sobre Home Hostel\nAl visitar Krasnodar, vosté es sentirà com a casa a Moscow Sleeps Hostel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMoscow Sleeps Hostel també ofereix moltes instal.lacions per enriquir la seva estada a Krasnodar. L'hotel ofereix recepció 24 hores, biblioteca, àrea de fumadors, àrea de TV/saló compartit, cuina compartida per garantir el més gran comfort possible als seus clients.\nL'ambient de Moscow Sleeps Hostel es reflexa en cada habitació. aire condicionat, calefacció, escriptori, insonorització, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Moscow Sleeps Hostel és la vostra destinació si buscau allotjament de qualitat a Krasnodar.


Catalunya obté el seu pitjor resultat en ciències en les proves PISA i recula en matemàtiques - Social.cat\nCatalunya obté el seu pitjor resultat en ciències en les proves PISA i recula en matemàtiques\nEncara es manté per sobre de la mitjana de l’Estat en una edició marcada per les anomalies detectades en les proves de comprensió lectora\nDimarts, 3 de desembre de 2019 | 11:45 h\nAlumnes del Col·legi La Mercè de Martorell participant en les proves PISA | Norma Vidal (ACN)\nCatalunya retrocedeix a les proves PISA. Després que el 2015 l'alumnat català superés per primera vegada la mitjana de l’Estat, europea i de l'OCDE, en les del 2018 no ha pogut revalidar aquells resultats. En competència científica ha tret 15 punts menys, i ha obtingut el pitjor resultat des del 2003, any en què comença la mostra representativa a Catalunya, i en competència matemàtica deu punts menys, la puntuació més baixa des de 2006.\nAixí, amb 489 punts a ciències i 490 a matemàtiques, Catalunya se situa propera a la mitjana de l'OCDE, per sota de l'europea i es manté lleugerament per sobre de la mitjana espanyola, on la major part de comunitats han baixat respecte al 2015, en una edició marcada per les anomalies detectades en de les proves de comprensió lectora a l’Estat espanyol.\nEn competència científica doncs, els alumnats examinats el 2018 van assolir 489 punts, mentre que el 2015 en tenien 504. Així, enguany se situen sis punts per sobre de la mitjana espanyola, a la mitjana de l'OCDE i un punt per sota de l'europea.\nEn les proves fetes fa tres anys, un 29,9% de l'alumnat es va situar a la franja intermèdia de rendiment, mentre que un 27,2% ho va fer a la franja mitjana-baixa i un 19,7% més, a la franja més baixa. En canvi només el 4,8% van demostrar un rendiment alt i un 18,4% mitjà alt.\nEn competència matemàtiques, els alumnes catalans han tret, de mitjana, 490 punts, 10 menys que el 2015. Amb aquesta puntuació se situen nou punts per sobre de la mitjana espanyola, un punt per sobre de la mitjana de l'OCDE i quatre punts per sota de la mitjana europea.\nEn rendiment, el 26,7% té un rendiment mitjà, mentre que el 23,6% i el 22,0% se situen en un rendiment mitjà-baix o baix, respectivament. A la franja alta, només hi destaca el 8,8% de l'alumnat, mentre que un 18,9% més, demostra un rendiment mitjà-alt.\nLa diferència dels resultats per gènere és perceptible en la competència científica, on les noies treuen 4,22 punts més que els nois, mentre que en competència matemàtica, els nois treuen, de mitjana, un 0,27 més. El rànquing de PISA l'encapçalen en competència científica, per aquest ordre, Estònia, Japó Finlàndia i Corea, mentre que en matemàtica, Japó, Corea, Estònia i Països Baixos. En ciències, Catalunya està al nivell de països com ara Noruega i Àustria (490) o Letònia (487), en una situació similar a l’Estat espanyol que està just per sobre de Lituània, Hongria i Luxemburg. En matemàtiques, Catalunya, amb 490 punts, està al nivell d'Austràlia (491) o Portugal (492), i per sobre d'Itàlia (487), República eslovaca (486) o Luxemburg (483).\nFa tot just quinze dies, l'OCDE va anunciar l'ajornament de la publicació dels resultats de les proves PISA en comprensió lectora d'Espanya després de detectar “anomalies”. En un comunicat, l'organització va assegurar que s'havia percebut un “comportament de resposta inversemblant” per part dels estudiants que van respondre més de vint preguntes de la secció de fluïdesa lectora amb menys de 25 segons, quan de manera general s'hi van dedicar entre 50 segons i més de dos minuts. L'OCDE no va concretar en quins centres ni de quines zones s'havia detectat aquest comportament.\nFonts del Departament d'Educació han considerat que si l'OCDE no està segura de la qualitat de les dades, era “més lògic” retirar tots els resultats ja que tots poden estar subjectes a dubte, i esperar doncs, les noves anàlisis. S'han posat al costat doncs, de la Conselleria de Madrid que va fer aquesta petició.


QUÈ OFERIM? - Associació salut mental la noguera\nL’Associació de Salut Mental La Noguera ofereix diverses xerrades per als alumnes de primària i secundària, batxillerat, cicles formatius i famílies.\nA continuació, us fem una breu descripció de les que es proposa aquest 2021:\nSALUT MENTAL I AUTOESTIMA DELS JOVES\nLa finalitat és sensibilitzar sobre la importància de la salut mental en l'etapa adolescent i alhora donar eines per tal que cadascú tingui cura de la seva pròpia, i pugui al mateix temps detectar en el seu entorn situacions d'alerta. Es pretén que a partir de conceptes bàsics els joves prenguin consciència que aquest tema també els pot afectar a ells per l'etapa de desenvolupament en la que es troben i que per tant puguin estar informats de les problemàtiques relacionades amb la salut mental que poden aparèixer. En aquesta activitat parlarem del concepte de trastorn mental i dels més freqüents que poden aparèixer en aquesta etapa, de la xarxa sanitària i social que tenen al seu abast, i per últim de forma pràctica treballaran l'autovaloració i prendre consciència de la seva pròpia angoixa.\nEn la infància i adolescència s'experimenten molts canvis i a conseqüència s'expressen emocions/sentiments de manera adaptativa o desadaptativa, com per exemple la ira, la por, l'angoixa, la tristesa, l'alegria, la incertesa, entre altres. Tanmateix, el fet de no gestionar de manera adequada aquests esdevenimentals (falta de pertinença en un grup, situacions d'assetjament, la identificació amb el jo, etc.), poden desencadenar comportaments inadequats en el context, sigui en l'aula o a casa. L'objectiu general del taller és aprendre com identificar, entendre i gestionar les emocions a través d'una explicació sobre les mateixes i facilitar les estratègies necessàries per poder abordar-les de manera apropiada.\nADDICCIONS DEL SEGLE XXI: COM AFECTEN LA SALUT MENTAL\nAquesta sessió va destinada a donar informació real i objectiva sobre les addiccions i els trastorns mentals més comuns. Es tracta en una primera part d'explicar que és la salut mental en general i com aquesta es veu afectada amb l'aparició d'una problemàtica d'aquest tipus. En aquesta línia s'introdueix el concepte d'addicció, i s'explica informació sobre cadascuna donant especial atenció als seus efectes en l'organisme i com això pot afectar a la salut i el bon funcionament de la persona. La metodologia de treball és participativa i es promou que els alumnes a través de les dinàmiques aportin la seva opinió i puguin resoldre dubtes sobre el tema. També es posa èmfasi en la importància de l'entorn de la persona: els amics, l'entorn educatiu i la família, com agents imprescindibles per acompanyar al jove, i prevenir possibles problemàtiques amb les diferents addiccions.\nPer informar-vos més detalladament sobre les xerrades podeu consultar la Mesa de Salut Jove de la Noguera, on les trobareu explicades de forma més curosa.


Els Castellers de Vilafranca, indignats per aparèixer en un vídeo publicitari del PP\nUn tuit de Mariano Rajoy dispara les visualitzacions de la filmació i enerva Els Verds\n"Parlem bé del nostre país i sentim-nos orgullosos del que hem aconseguit plegats", escrivia el passat dia 8 Mariano Rajoy en un missatge penjat a les xarxes socials i que acompanyava un vídeo de tres minuts on es veuen plàcids paisatges, icones arquitectòniques i alguns passatges de cultura popular. La singular bodega de Marqués de Riscal dissenyada per Frank Gehry a la Rioja Alabesa, la Ciutat de les Arts i les Ciències de València, l'Alhambra, la Sagrada Família, la torre Agbar o el Guggenheim apareixen en una successió d'imatges on també hi ha referències a les platges, la indústria, els museus, la música, els Sanfermins, les Falles i els castellers. En concret, són els Castellers de Vilafranca els qui apareixen aixecant un espectacular 3 de 10. La imatge, gravada des de l'aire, es correspon amb la diada de Sant Fèlix del 2013, una jornada que va ser rodona pels Verds, batejada en el seu dia com la millor actuació de la història dels castells, ja que van aconseguir, per primer cop, descarregar el dificultós 3 de 10.\nEls Castellers de Vilafranca no autoritzem en cap cas la utilització d'imatges de la colla per promocionar el missatge electoral del @PPopular. Mai serem còmplices d'un partit que reprimeix el nostre poble. #castellershttps://twitter.com/marianorajoy/status/939147096728449024 …\n20:36 - 8 des. 2017\n9.974A 9.974 els agrada\nAquell moment, immortalitzat per les càmeres, ha acabat formant part d'una filmació per promocionar la Marca Espanya i que ha estat recuperada pel Partit Popular en plena campanya electoral catalana. Els Castellers de Vilafranca critiquen que se'ls hagi inclós en el vídeo sense que ells hagin prestat l'autorització expressa per sortir-hi i han desafiat al president espanyol a què usi d'altres imatges on es veu a la colla participant en manifestacions i actes de clara connotació independentista.\nEl conflicte destapat per la colla de Vilafranca no és nou. En les darreres eleccions municipals la Colla Jove de Tarragona va mostrar el seu rebuig al fet que la candidatura de Ciutadans per Tarragona es valgués d'imatges de la colla castellera per promocionar-se electoralment. De la mateixa manera, els Castellers de la Sagrada Família van lamentar, igualment, aparèixer en un vídeo de Barcelona en Comú.\nTambé la Colla Vella dels Xiquets de Valls va anunciar fa uns mesos la seva intenció d'emprendre accions legals contra la plataforma civil Som Més per haver utilitzat una imatge de la colla castellera per difondre un missatge crític amb l'independentisme.\nEn el cas del Partit Popular, en les darreres eleccions al Parlament, l'any 2015, ja va haver de fer front a una denúncia similar a la d'ara. El cantant Macaco va criticar que el partit usés la seva cançó "Seguiremos" en mítings i actes electorals. El cantant va ser molt contundent en la seva crítica, al·legant que precisament era un tema que havia cedit gratuïtament a iniciatives solidàries per lluitar contra el cànvcer infantil: "M'insulten a mi i a tots els que lluitem per una sanitat pública digna", va dir.


Comencem que no és poc | Blog personal\nComencem que no és poc\nposted in General\ton Gener 3, 2012 by\tsasogu\nPensant en començar l’any amb una bitàcola personal, ara que puc enviar entrades des del mòbil amb android…\nA més puc sincronitzar etiquetes amb edutictac.es xDD (és l’últim descobriment)\nSoc més de poques paraules per això m’agrada tant el microbloggin, és a dir twitter. Però com a propòsit d’any nou em sembla motivador un espai on compartir el que vaig aprenent i les meues inquietuts més personals.\nTambé m’anime per que m’agrada seguir bitàcoles dels meus amics com Alfons i Daniel, pense que és juts fer les meues xicotetes aportacions en una linea semblant.\nEl temps dirà si aquest espai perdura o es queda com a projecte…\n← Cómo hacer el papeleo tras el nacimiento: por si os sirve de ayuda… para funcionarios CCVV\nLa Cova del Drac →\n4 Comments → Comencem que no és poc\nDaniel Turienzo Nieto Gener 6, 2012 at 6:42 pm\nBenvingut al món dels blocs. Segur que les teues aportacions al núvol en forma d’articles són apreciades.\nNo et preocupes per si aquest nou projecte perdura o no. Que més dona… ja ha començat.\nPD. Quan tinga una estona començe a llegir, que ja veig que ja has publicat prou.\nsasogu Gener 6, 2012 at 6:52 pm\nMoltes gràcies per ser el primer en deixar un comentari al bloc, la veritat és que estic gaudint de posar en marxa aquest espai, a més de com sempre aprendre coses noves (wordpress és una passada) m’obliga a mostrar aspectes que normalment reserve per a la intimitat i aquest està sent un exercici molt interessant ;D\ninclusa Gener 6, 2012 at 10:50 pm\nMoltes gràcies per la menció.\nJa m’extranyava a mi que no tingueres bloc. El bloc és un espai de llibertat al nostre servei.\nWordPress ofereix usabilitat i rapidessa. S’ho treballen molt cada dia i així els hi va.\nJo vaig començar amb Blogger al 2004. No he abandonat el mateix bloc des d’aquella època, és un bloc fet per mí i per a mí, però que compartisc amb tothom, és per això que té un ritme irregular.\nM’encanta el Budisme Zen, no tinc molta idea, però sempre em resulta útil.\nMerche Pasamontes, l’ultilitza molt al seu bloc/podcast. Últimament no el fa servir tant però va tenir una època en la que cada setmana teniem conte Zen. La seguisc via podcast. Verbalitza els seus posts en mp3.\nEspere que aquest anar llegint de tant en tant el que comentes, sempre tan interessant.\nSamuel Soriano Gener 6, 2012 at 11:08 pm\nMoltes gràcies pel comentari Alfons, resulta un tant estrany però fins que no he posat l’enllaç de les dos pàgines més importants per a mi al bloc i les he vistes juntes no havia pres conciència de que forme part de dos comunitats (tant clarament). A la fi els éssers humans són comunitaris i no és tant d’estranyar…\nLa veritat és que no em veia compartint en un bloc principalment per una timidesa antiga que ja va sent hora de deixar enrere. Gaudix molt compartint i aprenent i de moment és el que m’impulsa a dedicar energia a aquest espai, que també serà d’actualitzacions irregulars sens dubte. Això si com totes les coses quan comences li dediques més atenció 😀


UnXicdeTot: El grau de transparència de les web municipals en un mapa interactiu.\nEl grau de transparència de les web municipals en un mapa interactiu.\nFa uns mesos, el Laboratori de Periodisme i Comunicació per la Ciutadania Plural (LPCCP) de la Universitat de Barcelona, presentava un projecte que consistia en posar en un mapa interactiu, el grau de transparència de les webs dels ajuntaments catalans. En aquell moment el mapa estava pràcticament buit de contingut ja que faltava analitzar les webs i tabular els resultats, una feina que la noticia que ahir donava el Periódico fa pensar que ja esta pràcticament enllestida.\nLa manera de puntuar els ajuntaments, consisteix en que a partir del anomenat "decàleg de bones pràctiques de la comunicació local pública", s' analitzen tot un seguit de indicadors en totes les webs i es puntuen de manera que en funció dels que es compleixin, es pugui obtenir un resultat en forma de %, que indica el grau de compliment de cada ajuntament. En el mateix mapa es pot veure el detall dels punts que s'analitzen i quins es compleixen.\nEn el cas de Calldetenes la puntuació obtinguda es d' un 39%, que ens indica un nivell de compliment superior al dels pobles veïns com Folgueroles(17%), Sant Julià (22%) o Santa Eugenia (32%), però molt allunyats d' ajuntaments com el de Vic (73%) i sobretot del de Sabadell (100%), un ajuntament aquest darrer que ja fa anys que destaca per la quantitat i qualitat de la informació a la seva web. Per suposat que la dimensió del municipi es important a l' hora de poder disposar d' una bona informació a la web, les necessitats i els recursos d' un ajuntament gran obliga que així sigui, però el més important es la voluntat del consistori de fer-ho.\nAlgunes de les informacions que s' analitzen i que no figuren a la web del nostre municipi, com els currículums i retribucions de regidors i membres del consistori, la relació de llocs de treball etc.., serien molt fàcils de incorporar. Altres com quins son els plans de treball en els àmbits de jovent o de participació ciutadana son més complexos, ja que es tindrien que escriure i tot i que seria el més adequat, l' esforç i el nivell de compromís que això representa fa que no sigui fàcil d' assumir.\nUn dels punts que tampoc es compleix i sobre el que hi ha hagut força debat al municipi, es el que fa referencia a la publicació del pressupost i sobretot del seu seguiment. El grup municipal de CiU va fer bandera d' aquest punt durant i desprès la campanya electoral, però poc a poc es va anar refredant, cosa força habitual quan s' arriba al govern, fins el punt que el regidor de hisenda va dir en algun ple que obtenir una informació detallada per centres de cost era molt difícil. Evidentment jo penso que es més una qüestió de voluntat ja que si no poden obtenir aquesta informació, es impossible que la puguin analitzar i no fan bé la seva feina, i si la poden analitzar es que la tenen i per tant la poden publicar d' una manera compressible per tothom.\nEspero que tant el "decàleg de bones pràctiques de la comunicació local pública", com el "mapa interactiu" resultant d' aquest treball, ajudi al nostre ajuntament a millorar la informació que ens subministra per la web, un canal que ja fa temps es imprescindible que sigui de qualitat.\nEl grau de transparència de les web municipals en ...\nEl ple ordinari del dia 1 d' octubre de 2012.


Ballet Carmina Nadal – TicketAlcoi\nBallet Carmina Nadal\nBenvinguts a la pàgina oficial del Ballet CarminaNadal. Un ballet que compta amb més de 25 anys d’experiència portant la música i el ritme per tota Espanya i per l’estranger. El ballet Carmina Nadal està format per un equip de professionals que posa, cada dia, tot el seu esforç i creativitat en la dansa. També està especialitzat en ballets i coreografies per a festes de moros i cristians, on plasmen tot el seu talent, la màgia i l’amor per unes festivitats tan simbòliques i importants.\nA més, si el ball és el teu, ja pots matricular-te en la Escola de Ball Carmina Nadal, on aprendràs, sota les ordres de Carmina Nadal, diferents registres de ball i dansa. Clàssic, espanyol, modern, contemporani, llatí, de saló o del món, Tu tries!\nEn Carmina Nadal Escola de Ball aprendràs a ballar un gran nombre de registres de ball. Realitzem classes on fusionem diferents tipus de danses, per a oferir una experiència més completa i enriquidora per als nostres alumnes. Si crees que el ball és el teu, no perdes més temps i vine’t a l’escola de ball de Carmina Nadal.\nAprendràs tots els balls del moment, millorant en moviment, equilibri i creant un estil de ball propi. En Escola de Ball oferim classes de ball clàssic, de saló, modern, llatins, contemporanis, ritmes del món i classes de manteniment físic.\nEscull el registre de ball que vaja més amb tu i, en l’Acadèmia de ball de Carmina Nadal t’ensenyarem a dominar-ho, però també a trobar el teu propi ritme i marca personal. Doncs el ball també suposa conèixer el propi cos i aprendre a dominar l’equilibri i el saber estar.\nPer a aprendre coreografies, ballets, balls o ballets de festes de moros i cristians en la nostra escola de ball, es requereix d’esforç i constància, però el resultat valdrà sempre la pena per la bellesa del moviment i de l’espectacle.\nTot açò i més ensenyem en l’acadèmia de ball Carmina Nadal.\nC/ Reconquesta, 8 – 03803 Alcoi (Alacant)\nTel: 686 765 272


El blog d'en Pere Nieto: La meva política, el meu partit\nLa meva política, el meu partit\nEn els meus articles a CatalunyaPress he mirat de parlar de temes molt diversos que afecten a les nostres vides, sempre des d’un punt de vista clarament ideològic. He parlat de Vaga, d’Educació, de Banca Ètica ... però de tant en tant cal parlar de política i de partits i no reservar això per les eleccions. A mi a vegades em passa, dedico un gran nombre d’articles a parlar de política, però ho faig com si aquests temes es poguessin tractar de forma aïllada. Parlo com si tingués sentit plantejar la necessitat d’un consum diferent, de la lluita contra la reforma laboral, de la necessitat de canviar el model de seguretat, de posar en valor els serveis públics ... al marge d’una alternativa política. És a dir defenso totes aquestes idees perquè crec que són necessàries, però també cal construir un discurs global que permeti construir una alternativa al model actual. I a això se li diu política i partits polítics.\nPer exemple aquest dilluns us podria parlar de la família reial. Del cúmul de despropòsits que acumulen es darrers temps. Podria parlar de com en temps de crisi es poden malbaratar aquests recursos per part de la persona que té aquest càrrec, si és ètic matar animals en perill d’extinció sols a canvi de diners ... Però en el fons la pregunta no és si el Rei havia d’estar a Botswana, la pregunta real és com és possible que encara tinguem rei. Perquè no ens equivoquem, el rei sols ha fet de Rei. I per tant jo no tan sols vull denunciar una actitud fastigosa concreta, jo vull parlar del que representa lluitar per una República.\nVivim moments d’incertesa social, política i econòmica. Avui volia recordar la necessitat, des del meu punt de vista òbviament, de lluitar per un projecte polític que em permeti defensar els drets laborals, les llibertats individuals i col·lectives, els serveis públics, els valors republicans, els drets nacionals ... de forma global i al costat de molta altra gent. I jo això ho trobo a ICV com a organització i a les candidatures que amb EUiA impulsem per treballar per aconseguir aquest nou model social que volem construir amb molta altra gent. Ara no puc fer una crida al vot, falta massa temps per les properes convocatòries electorals (si no canvien les coses). Avui faig una crida a participar políticament, a construir noves formes de fer política al costat d ela gent que fa molts anys que les va trobant. I no només faig la crida a participar en política, també faig una crida a conèixer més a fons el nostre projecte política i molt més en el marc del procés de l’Assemblea Nacional. Què voleu que us digui, clar que he vist mancances i errades en el que ha fet ICV, però he vist molts més encerts, he vist moltes coincidències en les lluites que jo defenso, he vist molta gent que transforma la realitat més propera i milita al meu costat. Prefereixo caminar al costat de qui pot aportar més per transformar aquesta realitat. Sembla que no hi ha eleccions aviat, però jo avui us volia parlar del meu partit.\nPublicat per Pere Nieto a 9:12


La Plana | Mapes de Patrimoni Cultural\nLa Plana Santa Maria d'Oló\nCtra. local a St Joan d'Oló, 600 m abans d'arribar al nucli de St Joan trencall al sud\nSí: IPA 17189\nMasia de dimensions mitjanes, molt probablement d'origen medieval però reconstruïda en la seva pràctica totalitat l'any 1868. Actualment és propietat de la Fundació La Plana (un projecte comunitari, social i cultural) que ofereix hospedatge a grups i persones. Consta del cos residencial, diversos coberts de pedra aïllats (al nord, a ponent i al sud) així com altres construccions al voltant que s'han reconvertit o construït de nou. La casa és de planta irregular (de planta baixa més dos pisos i golfes) i té un cos més baix adossat a ponent. La tipologia constructiva és uniforme i regular, plenament vuitcentista com a fruit de la reforma que s'hi va fer l'any 1868. La façana principal, encarada a migdia, presenta una composició perfectament simètrica en base a tres eixos d'obertures, amb finestres al primer pis i balcons al segon, totes emmarcades amb un tipus de pedra picada pròpia del segle XIX, igual que les cantoneres, molt ben perfilades. Els pisos estan separats per una filada de maons. Els murs són de maçoneria, a pedra vista, i les finestres de la resta de façanes són emmarcades amb maó. A l'angle nord-est la construcció sobresurt amb un cos obert en forma d'eixida porxada amb arcs escarsers, de dos pisos i actualment coberta d'heura.\nL'únic tram que difereix de l'obra vuitcentista es troba a la façana nord i considerem que és, molt probablement, l'única reminiscència de la masia primitiva. Aquest mur té senyals que indiquen que havia estat més estret i segurament més baix, i conserva tres finestres emmarcades amb llindes i brancals de pedra de tipologia més antiga. Fins i tot la finestra central té gravat a la vora de la llinda un arc conopial: una marca decorativa característica del segle XVI. A l'interior de la casa els baixos estan coberts amb una volta de totxo i els pisos amb embigat de fusta.\nInclosa al Catàleg de masies i cases rurals en sòl no urbanitzable de Santa Maria d'Oló amb el num. 20 (Pla Especial Urbanístic 2011)\nInscripció a la llinda del portal: Isidre Casamitjana 1868\nInformació oral facilitada per Imma Vives\nEl lloc de la Plana apareix documentat el 1112 amb el nom de "In Plana De Tresvigs". Cal dir que aquest indret, Tres Vics, que es trobava a l'altiplà on hi havia l'església de la Santa Creu, en època medieval va donar lloc a una important propietat del monestir de St. Benet de Bages (PLADEVALL, 1991: 42). L'església de la Santa Creu és documentada l'any 1081. Hom suposava (PLADEVALL, 1991: 210) que al voltant de l'església hi podia haver una “sagrera de Santa Creu” que està documentada el 1166, però notícies més recents semblen indicar que aquesta sagrera es trobaria al raval de Santa Eulàlia. Al segle XV surt esmentada també una família cognominada de Santa Creu, que devia tenir el seu mas prop de la capella.\nPel que fa al mas de la Plana pròpiament, es troba uns 150 metres separat de l'església, cosa que avalaria el fet que la sagrera de Santa Creu no es trobava en aquest lloc. Molt probablement és d'origen medieval, però no en coneixem cap referència documental fins el fogatge de 1515, on hi consta "lo mas Plana", ben diferenciat de "lo mas Plans", ambdós pertanyents a la parròquia de St. Joan d'Oló. I En el fogatge de 1553 hi apareix un tal Joan Plana, que llavors devia ser el cap de casa, també ben diferenciat de Pere Pla, que era l'hereu dels Plans. Per tant, es pot deduir que la família dels propietaris d'aquest mas tenien el cognom Plana.\nEn els segles següents no coneixem més notícies del mas, i fins i tot en algun lloc s'afirma que és una edificació nova del 1868. Efectivament, aquest any la casa va ser objecte d'una reconstrucció gairebé total, però considerem que el mas de tradició medieval es trobava al mateix lloc que l'actual i en quedarien unes poques restes en el mur nord, que ja hem descrit. Segons es dedueix de la inscripció conservada, el 1868 l'aleshores propietari, Isidre Casamitjana, hi va portar a terme una remodelació global que va consistir en aixecar la casa gairebé de nou, ja que tot el cos residencial reflecteix una tipologia uniforme pròpia del segle XIX. Una de les habitacions, decorada amb pintures, era per a un capellà. A finals d'aquest segle o principi del XX la Plana passà a ser propietat de la família Rocafort a través de la dona de Ramon de Rocafort. Era una família originària del mas Rocafort que havien deixat la casa pairal per anar a viure a Artés, on van tenir un paper destacat en la vida social i econòmica. Es van introduir en el pròsper sector de la viticultura i van intervenir en política quan a començament del segle XX Ramon de Rocafort fou diputat provincial. També van invertir en activitats industrials, sent fundadors de la fàbrica de can Berenguer d'Artés. Quan Ramon de Rocafort va morir en el seu inventari hi constava un immens patrimoni que incloïa un bon nombre de masos, entre ells el mas la Plana de Sant Joan d'Oló i altres de fora del municipi. La gestió de l'herència familiar va ser complicada i el patrimoni es va dividir, però cap hereu no va residir en cap dels masos. Aleshores ja tots formaven part de la classe mitjana barcelonina (FERRER, 1991: 105).\nCal dir que el 1936, en plena Guerra Civil, l'Ajuntament acordà la confiscació d'aquest mas i altres del municipi. Però ja hem vist que, en general, al llarg del segle XX la Plana va perdre el vincle directe amb els seus propietaris, que quedaven lluny. Al mas hi residien masovers, que a la dècada de 1960 eren la família de Josep Rovira Riera. Vivien al primer pis, mentre que els amos tenien el segon pis. Després dels Rocafort la propietat va passar per dues o tres mans. Els darrers van ser els Salvans, de Manresa, que entorn de la dècada de 1980 van vendre la casa a la Fundació ESICO, una institució dedicada a la cooperació i als projectes socials que estava vinculada als germans Roca, fabricants de sanitaris. Sota l'impuls de Frederic Boix Maragall durant un temps la masia va acollir un centre de rehabilitació drogodependents que més tard es traslladà a la casa propera de cal Cases.\nEl 1986 es va establir a la Plana una comunitat amb un nou projecte cooperatiu, primer en règim de lloguer i el 2002 es va oficialitzar com a Fundació la Plana i va accedir a la propietat, comprada a ESICO. Aquesta comunitat, pionera en la cultura de la cooperació, ofereix hospedatge i acompanyament tant a persones com grups tot facilitant espais adaptats a l'entorn de la masia. També organitza un bon nombre d'activitats culturals de signe divers. En tots aquests anys hi han passat moltes persones del món social, artístic, terapèutic i cultural del país; entre d'altres el mexicà Agustín Orea, creador d'un centre que promou activitats de xamanisme a la masia propera d'Armenteres, i Lluís Maria Xirinacs, que hi va mantenir una relació estreta en els últims anys de la seva vida. La Fundació la Plana ha portat a terme nombroses reformes a l'interior de la masia i sobretot al seu entorn, tot creant espais per a usos diversos, incloent-hi una biblioteca i un laberint. El 2018 i 19 va finançar la restauració de l'església de la Santa Creu.\nBENET, Albert; JUNYENT, Francesc; MAZCUÑAN, Alexandre (1984). "Santa Creu de la Plana", Catalunya Romànica, vol. XI "El Bages", Barcelona, Fundació Enciclopèdia Catalana, p. 390-391.\nCANAMASSES GÜELL, Josep (2019). "Restauració de Santa Creu de la Plana", Amics de l'Art Romànic del Bages, el Butlletí, núm. 189 (maig-agost, 2019), p. 3-4.\nPLADEVALL, Antoni; FERRER, Llorenç i altres (1991). "Oló als temps medievals", "Època moderna i contemporània", Oló, un poble, una història. Associació Castell d'Oló, Santa Maria d'Oló, p. 42, 63, 72, 105, 106, 108, 116, 210.\nSOLÀ BACH, Sebastià (2011). Pla Especial Urbanístic del Catàleg de masies i cases rurals en sòl no urbanitzable. Municipi de Santa Maria d'Oló, fitxa núm. 20.


Fent una petita passejada pels blocs\nQuan faig una entrada, acostumo a repasar alguns dels blocs que segueixo, i descobrir que la gent no és tan dropa com jo i que acostumo a fer grans descobriments i voldria destacar alguns:\nIku i Porgy: Son els dos japonesets gallegs mes coneguts, i han penjat els regals de l'amic invisible de Somosclicks d'aquest any... i jo conec a l'afortunada.\nA Lithane, he flipat amb un enllanç a un altre bloc de trucs fotogràfics amb la figura de Nicolas Cage, per cert estan fent La Busqueda a TVE, sense anuncis.\nA Lo Carrer del riu han penjat aquesta imatge que és digna de Ironicament.\nPer acabar malgrat no se una entrada com tal, al mon del facebook s'ha implantat una moda entre les noies que crec que deu ser de molt interès al home que descansa, i també les respotes que volen no saber el color si no la talla.\nI fins aquí la crònica del mundillo blocaire.\nAls que no heu sortit, trànquils també us llegeixo :)\nPublicat per xavi a 11:03 p. m.\nmerci per el "guinyo"\nQuina moda tenen aquestes noies?\nLu :de res ;)\nJosep: Doncs expressar públicament el color dels sostenidors. Abans la revolució era directament treure'ls, ara la cosa és mes light.\nJordi-Porgy ha dit...\nEls dos japonesets gallegs mes coneguts,t'ha faltat dir que tambien parlen catalan i que estan molt contents per que ens esmentis en el teu bloc i amb que a la teva coneguda, li agradés tant el nostre regal, d'amic invisible!\nOs Klickyteenes, Iku & Porgy


Xavier García Albiol ofereix l'alcaldia de Badalona al PSC\nEl PP rebutja encapçalar la moció de censura contra l'actual alcaldessa Dolors Sabater\nper Redacció dimecres, 23 de maig 2018 - 13:11h | Actualitzat a 23/05/2018 13:56h\nXavier García Albiol ha renunciat encapçalar la moció de censura contra l'alcaldessa de Badalona, Dolor Sabater, i ha ofert els vots del PP al candidat del PSC, Àlex Pastor, per rellevar-la al capdavant del govern de la quarta ciutat de Catalunya. D'aquesta forma, seria viable la substitució del govern actual, format per Badalona en Comú, Podem i la CUP, per un format pel PSC, PP i Ciutadans.\nAixí ho ha explicat el dirigent popular en una roda de premsa, assegurant que prefereix que «per un any governi Pastor a què segueixi governant la CUP». Per això, oferirà els vots del seu partit «sense cap tipus de condició» perquè la moció pugui tirar-se endavant aquest divendres o el dilluns de la setmana vinent. Per la seva banda, el PSC, que es mostra sorprès de què s'hagi acceptat la seva proposta, diu que «ara s'haurà de veure la lletra petita».\nVol formar part del nou govern\nSegons Albiol, el PSC hauria d'acceptar l'acord, ja que l'única condició que va posar va ser un pla de xoc que «es va aprovar el passat divendres». Això sí, el líder del PP a Badalona ha deixat clar que el fet de renunciar a encapçalar la moció de censura no vol dir que no vulgui formar part del govern que en surti. «Només demanem un govern fort, després ja veurem quines àrees liderarem», ha explicat.\nEl president del PPC ha insistit que l'alcalde hauria de ser ell perquè «a les eleccions els veïns van parlar molt clar sobre qui havia de dirigir la ciutat», però ha decidit fer un pas al costat per tal que la moció de censura pugui tirar endavant sense problemes, ja que «sota la direcció de la CUP, la ciutat està patint un deteriorament important, en qualitat de vida, i pateix les conseqüències d'un govern que dona l'esquena als veïns i posa l'Ajuntament al servei del procés independentista».\nPP i PSC es lluitaven l'alcaldia\nEl passat 7 de maig, Dolors Sabater va perdre una qüestió de confiança després que el PSC, que amb els seus vots li va donar l'alcaldia i fins ara havia aprovat tots els pressupostos de la legislatura, s'unís al front opositor que formaven PP i Ciutadans. Des d'aleshores, l'oposició estava submergida en unes negociacions per proposar un candidat alternatiu abans de la data límit del 7 de juny.\nAlbiol reclamava que l'alcaldia hauria de ser per ell, ja que havia guanyat les eleccions amb deu regidors i s'havia imposat en 30 dels 34 barris de la localitat. No obstant això, el PSC no estava disposat a retornar l'alcaldia al PP i va proposar a Àlex Pastor com a candidat, que sembla que serà l'escollit després que Albiol hagi decidit, finalment, fer un pas al costat.\nPP Badalona PSC Xavier Garcia Albiol


You are here: Home / Articles / Els Ranquings de LCNVR: Els tres futbolistes amb més estil.\nDesprés de viure la Champions m’he adonat que és l’hora de parlar de futbolistes, en concret, dels futbolistes amb més estil. Tant acostumats com estem a pentinats en forma de cresta, grans arracades de diamants, braços plens de tatuatges,… ha arribat el moment de parlar dels futbolistes més elegants sense tenir en compte a quin equip pertanyen.\nLa seva alçada i el seu aire de galan fan que quasi tot el que vesteix li quedi fantàstic. La seva experiència com a model de la firma Mango ha fet que es tornés més acurat amb tots els seus looks.\nL’elegància del gentleman anglès, la seva sobrietat i el seu estil estan marcats per l’estètica lord. També ens sorprèn amb la vestimenta inspirada en les bandes Mod del Londres dels 60.\nÉs la imatge d’Emilio Tucci des de fa 2 anys i aposta per tot allò clàssic: la roba ben tallada, els càrdigans, els abrics… Tot i seguir les tendències és prudent i discret a l’hora de mostrar-se en públic.\nPer Laia Serra Liu (@laialiu7)\nFiled Under: Articles, Moda, Ranquings Tagged With: articles, laia serra liu, moda, ranquings


un blog imprescindible Descans: el blog d'un home que descansa: Espai gratuït: PDLPEA\nAixò si no la dinyem abans dels 70. Bé més diners a repartir entre els altres pensionistes.\n14 de gener de 2011, a les 1:51\nAixò va més endllà del MILF.\n14 de gener de 2011, a les 4:18\nJajaja, jo ja vaig votar a aquests personatges, es van treure uns 2000 vots em sembla. Però deien que estaven preparant candidatures per a les municipals.\nPosa un iaio a la teva alcaldia!\n14 de gener de 2011, a les 14:21\naixò es massa ofensiu fins i tot per aquest blog bufff\n15 de gener de 2011, a les 1:16\nEl viratge dels sindicats sobre el tema de l'edat de jubilació ha estat espectacular. Ni un Fórmula 1 ho hagués pogut fer millor. Al final, "per responsabilitat" acabaran acceptant-ho.\nEspero que Catalunya sigui independent abans que em jubili. És l'única manera d'evitar treballar fins els 67 o més.\n15 de gener de 2011, a les 8:19\nfan descomptes per militants joves?\n15 de gener de 2011, a les 16:36\nVols dir que es jubilaràn als 70 amb la marxa que porten???\n17 de gener de 2011, a les 3:07\ndarwinisme i tercera edat, perillosa combinació.\nsí, i més enllà del Pacte de Toledo també.\nsí? Tu els vas votar?? Collons, quin valor!!\nja sé que és ofensiu, però no he trobat res més sua del Paco Martínez-Soria.\nsaben que si convoquen una nova vaga general fracassaran.\nbé, orfes, vídues i discapacitats també cobren pensió... Ara que hi penso: l'edat legal per a casar-se és als 16... Una noia orfra, casada als 16 i que es quedi vídua als 17 cobraria TAMBÉ la pensió de viduetat?\ntu igual no, però jo faig vida sana.\nRes d'alcohol, res de tabac i res de monogàmia.\n18 de gener de 2011, a les 2:26


TOUS presenta Belinda Peregrín X TOUS - Notícies TOUS - Descobreix més sobre tous\nTOUS dissenya juntament amb Belinda, ambaixadora de la marca, una col·laboració molt especial.\nBelinda Peregrín x TOUS aconsegueix captar l’essència de la col·lecció Magic Nature amb el seu toc més personal.\nTOUS, la marca espanyola de joieria i accessoris líder en el segment del luxe assequible, s'uneix per primera vegada a Mèxic, amb la seva ambaixadora local Belinda Peregrín, per presentar una col·laboració seguint el concepte de la col·lecció Magic Nature.\nEs tracta d'una arracada de tall asimètric creada amb diferents materials, entre els quals destaquen la plata de primera llei i les espinel·les. El disseny d'aquesta peça s'inspira en l'essència de la col·lecció Magic Nature, que reflecteix la importància d'estar en sintonia amb nosaltres mateixos, connectats amb la nostra essència i, naturalment, amb el nostre entorn.\n"El procés de disseny d'aquesta arracada juntament amb Marta Tous va ser un gran desafiament per a mi, una gran responsabilitat i un repte enorme en el qual vaig posar tot el meu amor i dedicació. Estic molt emocionada perquè és una peça molt personal que representa el meu estil i la meva essència: té una mica de rockera i també mostra el meu costat més fashion" comenta Belinda.\nBelinda Peregrín x TOUS és una edició especial en què les estrelles són el principal component: representen la llum en la foscor del cosmos i el disseny està pensat perquè totes les dones puguin usar-les en la seva vida diària i brillar en qualsevol ocasió.\nTOUS dissenya juntament amb Belinda, ambaixadora de la marca, una col·laboració molt especial. Belinda Peregrín x TOUS aconseguei


Un dels tallers en què van participar els petits, on van aprendre a fer malabars.\nUna vuitantena de nens gaudeixen d’una peculiar «tarda medieval» al Centre Cívic de Mas Abelló\nActualitzada 20/04/2016 a les 22:03\nProp d’una vuitantena de nens de Mas Abelló, Mas Pellicer i Sant Josep Obrer van poder gaudir ahir d’una particular «tarda medieval» organitzada pel Centre Cívic de Mas Abelló. La cita va desplegar, a l’entorn de l’equipament, un tast de circ, jocs de pilota, titelles i diferents espais de manualitats en el marc d’una «ambientació en el temps de la llegenda de Sant Jordi i els tallers de l’època». L’activitat estrella, malgrat tot, va ser el tauler gegant d’escacs habilitat per a la cita sota la direcció de l’equip d’escacs de Mas Pellicer, que escampen aquesta profitosa afició a la zona a base d’èxits recollits en els campionats de què pren part des de la seva creació.\nEl president de l’Associació de Veïns I de Maig, Eduardo Navas, apuntava ahir la «importància» de programar aquest tipus de jornades per als infants dels barris i qualificava d’«encert» el desplegament de propostes que va servir perquè tots els infants que així ho van voler «participessin en experiències que no viuen tots els dies i ho fessin tots plegats».\nRoses elaborades amb gominoles, peces de ganxet per als coixins, algun partit de futbol i dibuixos relacionats amb cavallers, princeses i dracs van servir per omplir de diversió una tarda en què els veïns del barri també van fer l’aportació, col·laborant en l’organització dels tallers en què els infants participaven concentrats i amb un somriure a la boca.\nEl proper 1 de maig es presentarà una nova temporada de l’Escola d’Escacs de l’Associació de Veïns I de Maig, amb els seus nous uniformes, les noves incorporacions, material per estrenar i amb la participació d’altres nens de la demarcació que realitzaran un torneig amistós de partides ràpides. Tots els veïns del barri estan convidats a assistir a la particular posada de llarg dels petits jugadors, i l’entitat veïnal informa que encara queden places lliures per a aquells que es vulguin sumar a aquest projecte «positiu perquè uneix un entreteniment amb una activitat intel·lectual i que està cridant l’atenció de molts dels nens del barri».\nAbans, a les tres de la tarda, el Centre Cívic de Mas Abelló havia acollit un intercanvi de llibres amb la participació de les escoles Rosa Sensat i Eduard Toda, en el marc de la programació de Sant Jordi. En aquest sentit, el centre Cívic Migjorn també havia estat escenari, durant la tarda, de la lectura teatralitzada del conte infantil La Draga sense escates, a càrrec de diverses entitats del municipi.


RESOLUCIÓ PDA/1271/2021, de 29 d’abri – CATAC-CTS/IAC\nRESOLUCIÓ PDA/1271/2021, de 29 d’abri\n5 de maig de 2021 Comunicació DOCG salut\nRESOLUCIÓ PDA/1271/2021, de 29 d’abril, de nomenament de funcionaris del cos de titulació superior de laGeneralitat de Catalunya, inspecció de seguretat nuclear i protecció radiològica (grup A, subgrup A1).\nLa Resolució PDA/2507/2019, de 25 de setembre, publicada al DOGC núm. 7977, de 9.10.2019, va aprovar lesbases reguladores de la convocatòria del procés de selecció per proveir 3 places del cos de titulació superior dela Generalitat de Catalunya, inspecció de seguretat nuclear i protecció radiològica (grup A, subgrup A1) (núm.de registre de la convocatòria 238).\nAtès el que estableixen l’article 28 del Decret 28/1986, de 30 de gener, de Reglament de selecció de personalde l’Administració de la Generalitat de Catalunya, l’article 137 del Decret 123/1997, de 13 de maig, pel quals’aprova el Reglament general de provisió de llocs de treball i promoció professional dels funcionaris del’Administració de la Generalitat de Catalunya, i les bases de la convocatòria;\nVista la proposta de nomenament de 7 d’abril de 2021 formulada pel Tribunal Qualificador del procés selectiu iun cop verificat el compliment dels requisits i de les condicions que preveuen les bases de la convocatòriaesmentada;\nVist el resultat de l’acte públic d’adjudicació dels llocs de treball vacants objecte de la convocatòria de data 28d’abril de 2021;\nAtès el que disposa la Resolució PDA/360/2019, de 14 de febrer, de delegació de competències de la personatitular del Departament de Polítiques Digitals i Administració Pública en les persones titulars de diversos òrgansdel Departament, i d’acord amb les competències que m’atribueix la normativa vigent,\nRESOLUCIÓ SLT/1282/2021, de 30 d’abril\nDiem prou d’aquesta borsa


Holiday home Hasidvej A- 1597 Esbjerg Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Hasidvej A- 1597\nAl visitar Esbjerg, vosté es sentirà com a casa a Holiday home Hasidvej A- 1597, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Hasidvej A- 1597, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, aparell de televisió, reproductor de DVD/CD, forn microones, renta vaixelles per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Holiday home Hasidvej A- 1597.


El Palamós CF començarà la pretemporada el 19 d'agost\nJugadors del Palamós CF, a la tribuna de l'Estadi.\nEl Palamós Club de Futbol té previst començar el treball de grup el dia 19 d'agost, un mes i mig abans que es posi en marxa la competició oficial de lliga a la Primera Catalana. El club va reunir ahir al vespre els jugadors de la plantilla per tal de donar-los unes pautes de treball físic individual per a les pròximes setmanes. Els palamosins encara estan pendents, d'altra banda, de saber com quedarà estructurada la seva categoria, on aquest curs proper hi competiran 40 equips.\nDurant el mes de juny, el director esportiu de l'entitat, Josep Rochés, i el tècnic del primer equip, Joan Mármol, han treballat en la confecció de la plantilla. Un grup que es basa en la continuïtat de 15 jugadors de la temporada passada, i les incorporacions dels davanters Víctor Pajares i Mousa Fatty, i del migcampista Marc Viadé.\nTots ells els van reunir ahir a l'Estadi Municipal Palamós-Costa Brava per explicar-los quines pautes de treball individual hauran de seguir abans de l'inici de la pretemporada, el 19 d'agost proper. Joan Mármol és l'entrenador del Palamós Club de Futbol.\nLa Federació Catalana de Futbol ja ha comunicat que la lliga de la Primera Catalana engegarà el cap de setmana del 3 i el 4 d'octubre. El Palamós ho veu bé i ara es manté expectant sobre la composició final dels grups. Joan Mármol.\nEl Palamós està pendent de confirmar un parell de fitxatges més per arrodonir la plantilla i, d'altra banda, està tancant l'organització dels partits de preparació. En total serien entre set i vuit amistosos


L'Espanyol s'avança però no pot frenar l'Atlètic de Madrid al Wanda Metropolitano (3-1) - Regió7 :: El Diari de la Catalunya Central\nL'Espanyol s'avança però no pot frenar l'Atlètic de Madrid al Wanda Metropolitano (3-1)\nEls matalassers remunten a la represa i l'equip de Machín segueix al pou\nep 11.11.2019 | 01:05\nDavid López no pot evitar que Morata dispari i anoti el 2-1 Emilio Naranjo/efe\nDavid López no pot evitar que Morata dispari i anoti el 2-1\nL'Espanyol no va aconseguir sumar en un dels camps més complicats de la Lliga Santander, el d'un Atlètic de Madrid que no es troba en el seu millor estat de forma però que ahir va tenir prou força per remuntar el gol inicial de Sergi Darder. El conjunt de Pablo Machín, que té un calendari desfavorable fins al final de la primera volta de la competició, va avançar-se en el marcador però va ser superat pel rival, el qual va atacar més i que va posar en dificultats Diego López força vegades.\nEl partit, a més, no va començar bé per als blanc-i-blaus, perquè Naldo va haver-lo de deixar quan els locals ja havien posat en perill la porteria rival. L'equip de Simeone, però, va anar disminuint una mica la pressió i això va ser aprofitat per l'Espanyol per posar nerviosa la parròquia matalassera, que va esclatar amb xiulets contra el seu equip quan va perdre una esfèrica entre Koke i Thomas i va permetre que Darder, amb un xut llunyà, inaugurés el marcador.\nSense sort amb el VAR\nL'equip de Machín, però, no va tenir sort amb el VAR en el descompte. Una internada per l'esquerra de Morata va trencar la defensa, i la centrada parabòlica del davanter va superar Diego López i la va rematar a gol Correa. L'assistent va invalidar l'acció per fora de joc de Morata, però el VAR el va corregir.\nA la segona part, la pressió de l'Atlètic va ser millor. Felipe va reclamar un penal, però el gol va arribar quan Vitolo va connectar amb Morata i aquest va anotar el segon gol. Amb el partit ja perdut, Machín va fer entrar al camp un segon davanter, Víctor Campuzano, i l'Atlètic va poder jugar a la contra, tal com li agrada. Els blanc-i-blaus van anotar un gol, justament anul·lat, i en el temps de descompte Diego Costa va assistir perquè l'esbroncat Koke es redimís amb el 3-1 final.


El llenguatge visual i plàstic | Wikiteka, apuntes, resúmenes, trabajos y exámenes de Secundaria, Bachiller, Universidad y Selectividad\nEl llenguatge visual i plàstic\nEscrito el 29 de Noviembre de 2009 en catalán con un tamaño de 3,19 KB\nElements de la comunicació: Emissor: És la persona, el grup o l'objecte que emet un missatge. Receptor: És qui rep el missatge. Missatge: És el contingut que reben els nostres sentits. Codi: És un conjunt de reglas i signes estructurats de manera convenient per fer comprensible el missatge. Canal: És el medi que fa possible la transmissió (fotografia, televisió, cartell...). Referent: Finalitat que pretén aconseguir la comunicació.\nFuncions de la imatge: Imformativa: Centra el seu missatge a transmetre informació, per exemple, quan el semàfor està en vermell ens indica perill i no hem de creuar. Expressiva: Provoca i fa aflorar els nostres sentiments. La seva finalitat no rau en allò que es veu en la imatge, sinó en les sensacions que ens produeix. Estètica: Centra el seu missatge a comunicar, principalment, bellesa i harmonia. Aquestes sensacions provenen de les relacions de proporció i efectes (magnituds, color, textura,etc.) que tenen les formes que componen la imatge. Representativa: Descriu l'aparença de la realitat, estan dividides en dos tipus: les creades per la fantasia de l'autor i les que copien o interpreten la realitat.\nTipus de llenguatge visual: Signe: És una imatge senzilla que representa un objecte o una idea, i que ens transmet una informació per la qual entenem la seva representació. Senyal: Són signes similars al pictograma i pretenen provocar una acció en l'espectador. Es tracta de formes molt esquemàtiques realitzades dintre de figures geomètriques senzilles que li serveixen de marc. Utilitzen codis universals. Símbols: Aquests signes tenen un significat que no està representat, però que és conegut, i està assumit per diferentes societats i cultures. També es poden anomenar ideogrames. Icones: Són les que representen l'objecte de manera realista. Aquestes marques poden descriure alguna qualitat pròpia de l'objecte. Marques: Són signes distintius que les empreses, institucions o persones posen als seus productes per informar-ne sobre l'origen, la qualitat, l'autoria, etc. Són simbols que els utilitzen especialment per empreses. La marca es pot fer de diferens maneres: -Logotip: En aquest cas, la marca està formada per un text que assumeix les funcions de la imatge. -Imagotip: La marca és un dibuix o una imatge molt simplificats entesos de manera immediata pel receptor. També es pot anomenar pictograma. -Anagrama: La majoria de les empreses utilitzen imatges corporatives formades per elemens gràfics als quals s'afegeix un text amb que s'identifica la seva marca.\nvisual i plastics missatge visual imagenes representativas creadas por la fantasia del autor que es el lenguaje visual y plástico imatges finalitat imformativa lenguajes visuales en plasticas llenguatge visual signes del llenguatge visual: imatges. que es el lenguaje plástico visual elements del llenguatge visual i plastic llenguatge visual estetic Simbols dels plastics llenguatge plastic finalitats del llenguatge visual lenguaje de la imagen o plastico lenguaje plástico visual signes i símbols llenguatge visual lenguaje visual y plastico llenguatge visual i plastic comunicacio elements del llenguatge visual El Llenguatge visual i plàstic


Com millorar la liquiditat i la solvència en temps d'incertesa | Ser on siguis\nCom millorar la liquiditat i la solvència en temps d'incertesa\nEls experts suggereixen mesures com l'administració dels pagaments i els cobraments mitjançant empreses especialitzades o mitjançant la reducció dels costos estructurals per optimitzar la gestió de la tresoreria de les pimes\nDos dels indicadors més importants que els empresaris manegen diàriament per avaluar la salut financera del seu negoci són la liquiditat i la solvència. La primera fa referència a la quantitat d'efectiu o d'actius (com ara equips informàtics o mobiliari, entre altres) que es poden convertir ràpidament per satisfer el pagament de despeses corrents com, per exemple, el sou dels empleats. Mentre que la solvència designa la capacitat de l'empresa per fer front als seus deutes. Una organització és solvent quan posseeix uns actius el valor dels quals supera el dels càrrecs i representen, per tant, una garantia per al creditor.\nMantenir el control sobre aquests dos factors és especialment complicat per a les petites i mitjanes empreses (pimes), que constitueixen el 99,8 % del teixit empresarial espanyol, segons dades de maig de 2021 del Ministeri d'Indústria, Comerç i Turisme. Es tracta d'una àrdua tasca en aquests temps difícils per la reducció dels ingressos a conseqüència de les restriccions per controlar la pandèmia. No obstant això, hi ha estratègies i eines per no enfonsar-se i dominar tant la liquiditat com la solvència.\nLa meitat de les pimes va reduir la seva facturació entre un 75 % i un 100 % durant els mesos de confinament estricte i la majoria d'aquestes va arrossegar pèrdues en les seves vendes superiors al 50 % fins a l'últim trimestre de l'any passat, segons el Baròmetre pime de la Confederación Española de la Pequeña y Mediana Empresa (Cepyme). D'acord amb aquest índex, en el quart trimestre de 2020, el 70 % de les empreses espanyoles necessitava liquiditat. Al sector de l'hostaleria, la restauració i l'oci, el percentatge va arribar al 90 %; en el sector automobilístic, al 85 %; en el del transport i l'emmagatzematge, al 80 %, i en el de les manufactures, al 75 %, segons les dades proporcionades pel director general d'Economia del Banc d'Espanya, Óscar Arce.\nPel que fa a la solvència, el supervisor va alertar al febrer sobre l'excés d'endeutament de les empreses que haguessin estat viables sense crisi sanitària, i el va xifrar entre els 7.000 milions i una mica més de 20.000 milions d'euros. Davant d'aquesta situació, ¿com poden, les pimes, solucionar ràpidament els problemes de liquiditat i de solvència?\nMesures per impulsar la liquiditat\nEls experts aposten per un control exhaustiu dels diners que entren i que surten i per contractar els serveis d'empreses externes per gestionar els cobraments i els pagaments, entre altres estratègies per obtenir liquiditat.\nOptimitzar la caixa. "La clau és controlar-la", subratlla Jordi Fabregat, professor del Departament d'Economia, Finances i Comptabilitat de l'escola de negocis Esade. Es tracta d'intentar reduir les despeses, anticipar els cobraments i "ser molt ràpids en recaptar els impagats", afegeix. Des de Cepyme subratllen que cal avançar-se, preveure i quantificar totes les despeses i els ingressos fixos en un determinat període, per, a continuació, dissenyar diferents escenaris de possibles pèrdues. Després, expliquen, s'han d'establir les mesures que contribuiran a pal·liar la disminució dels ingressos. "A curt termini, caldrà reduir les despeses i valorar l'accés al finançament", aconsellen.\nExternalitzar la gestió de cobraments. Una manera d'evitar la falta de liquiditat és contractar un servei de cobraments (un mètode anomenat factoring) amb una empresa externa, suggereix Manuel Romera, director del Sector Financer de l'IE University. Aquestes organitzacions s'encarreguen de garantir els cobraments, a canvi d'un percentatge. D'aquesta manera, quan la pime emeti una factura, obtindrà el pagament de manera avançada per aquesta empresa en comptes de pel client, fet que garanteix aquesta entrada de diners, ja que normalment les factures s'ingressen passat un temps. Posteriorment, serà l'entitat de factoring la que s'encarregui de cobrar al deutor. El principal avantatge d'aquest sistema és una tresoreria més eficaç, perquè simplifica l'esquema de cobraments a clients, encara que comporti un desemborsament.\nExternalitzar la gestió de pagaments. Una altra estratègia a la qual al·ludeix Romera consisteix a delegar a una entitat el pagament immediat de les factures emeses pels proveïdors de la pime, un mètode conegut com a confirming. És un sistema útil perquè, igual que el factoring, simplifica l'esquema de pagaments i, a més, suposa un estalvi en els costos d'emissió de xecs o pagarés.\nLiquidar els actius fixos improductius. Caldria avaluar també la possibilitat de "liquidar els actius que resulten ineficaços, si la seva rendibilitat no és prou alta", aconsella Romera. Una mesura en la qual coincideixen també des de Cepyme. És el cas, per exemple, de les maquinàries o dels equipaments que ja no serveixen per al propòsit de l'empresa i que generen despeses.\nOptimitzar l’estocatge. "Convé reduir al màxim les existències", diu Fabregat. Seria ideal, segons Romera, "aconseguir l'anomenat just in time"(JIT), és a dir, produir només les quantitats necessàries en un determinat moment. Aquesta modalitat permet minimitzar els costos d'inventari i les pèrdues per productes que no s'han venut i que hagin caducat o s'hagin quedat obsolets.\nAccedir a finançament. Demanar un crèdit és una altra manera d'obtenir liquiditat, tot i que caldrà tenir en compte el cost i els terminis perquè, al final, es tracta de contraure un deute.\nAmpliar el capital. Si es volen resoldre problemes vinculats a la manca d'efectiu, no cal passar per alt la possibilitat de buscar nous socis o inversors per ampliar el capital. Es pot fer de dues maneres: emetent noves accions o augmentant el valor de les que ja existeixen. L'ampliació serà legalment vàlida un cop inscrita al Registre Mercantil.\nAnalitzar les inversions. Un altre consell de Romera és "valorar de manera molt professionalitzada les noves inversions i els seus rendiments". Així mateix, "s'han de retardar aquelles que no siguin estratègiques, i, per tant, essencials per a la companyia", assenyala Fabregat.\nCongelar el repartiment de dividends. Referent a això, Romera es mostra contundent: "Si no hi ha liquiditat, no s'han de repartir els dividends". Encara caldrà explicar-ho adequadament als accionistes i fer que ho comprenguin, afegeix.\nSol·licitar subvencions. "Només si les altres estratègies no han funcionat, l'empresa haurà de recórrer a ajudes", avisen des de Cepyme. En molts casos, "durant la crisi s'han utilitzat els expedients de regulació temporal d'ocupació [ERTO] i els préstecs de l'Institut de Crèdit Oficial [Ico] sense haver realitzat prèviament un pla per acabar amb la falta de liquiditat, fet que ha ocasionat un cert sobreendeutament i la impossibilitat que l'empresa pugui invertir en aquest moment de reobertura de les activitats", destaquen.\nMesures per millorar la solvència\nCercar nous mercats o fomentar la venda en línia, a més de reduir els costos estructurals, són accions que l'empresari ha de valorar per millorar la solvència del seu negoci.\nTrobar noves oportunitats de negoci. "La manera més comuna d'augmentar la solvència és fer créixer les vendes per incrementar els guanys i reduir el deute", destaca el vicedegà de Programes de Grau de l'EAE Business School, Samer Ajour. "Però, en aquesta crisi, això és un camí molt complicat". Per això, aquest expert proposa acudir a altres mercats, tant geogràfics com de tipologia de client. Romera, de l'IE University, proposa expandir-se mitjançant nous canals de distribució, com ara internet. Avui, 25,8 milions de persones a Espanya —el 76 % dels internautes— compren en línia, segons l'informe d’IAB Spain, Estudio E-commerce 2021. Una estratègia que permet accedir a un gran públic, encara que requereix inversió.\nAtraure nous socis que aportin capital. L'alternativa que proposa Ajour, però, passa per la recerca d'inversors o socis per ampliar el capital. "En lloc d'invertir-lo en actius financers, mitjançant aquest capital es pagarà el deute, almenys fins que l'empresa millori les seves vendes i torni a la normalitat", suggereix aquest expert.\nReestructurar el deute. "En el moment en què la falta de liquiditat es torna falta de solvència, s'ha d'acudir a reestructuracions de deute", assenyalen des de Cepyme. "Es renegocia amb l'entitat financera el seu cost o s'accedeix a altres canals de finançament menys convencionals", expliquen. Aquests es corresponen amb la ja esmentada ampliació del capital, l'entrada de nous socis, les aliances amb altres empreses, la fusió d'organitzacions o els préstecs participatius (aquells en què el creditor és remunerat no només mitjançant els interessos sinó també amb una part dels beneficis). Es tracta, diuen, de pràctiques menys habituals a Espanya, però factibles.\nDisminuir costos fixos. Romera recomana també "reduir les despeses d'estructura per generar escalabilitat en els negocis, és a dir, minorar el cost fix unitari per producte, servei, client, activitat, departament o qualsevol altra unitat de cost". Per exemple, una solució podria ser vendre alguns tipus particulars de residus que genera l'empresa a altres companyies que els utilitzen com a matèria primera per fabricar altres productes.\nANTICIPAR-SE A LA FALTA DE LIQUIDITAT\nNacho Bueno, fundador de FAI Business Advisory i Byte4games, destaca al Podcast de Banc Sabadell que hi ha solucions si les empreses s'anticipen a aquest problema. Aquest expert posa com a exemple que els departaments d'administració i finances es posin en contacte amb els clients per trobar alternatives davant el retard en els cobraments.\n"Mitjançant la negociació, si el client no pot pagar per la seva tresoreria, probablement podrà fer-ho mitjançant un pagaré del seu client final. Si es tracta d'una entitat de solvència reconeguda, permetrà el cobrament". També es poden anticipar contractes i factures, i descomptar o prefinançar l'activitat mitjançant la cessió de crèdits a les entitats financeres. D'aquesta manera, com afirma Bueno, el client es posa en contacte amb el banc, i li paga a aquest, permetent així que l'empresa ja hagi cobrat amb una taxa de descompte normal i a la bestreta.\n“En aquesta crisi s'han hagut d’accentuar tots aquests estímuls perquè no es ressenti la liquiditat de les empreses i, per exemple, la cessió de crèdits a bancs per tenir assegurada la cadena comercial, renunciant a una part del marge, també s'ha posat molt en voga", explica Bueno.\nTots els tipus de negoci Finançament Tendències Economia Totes les fases de negoci Finances


Aquestes són les propostes culturals més destacades pels propers dies\n17·09·21 | 11:43 | Actualitzat a les 15:38\nImatge recurs de la Fira de setembre a Manresa l'any passat Arxiu particular\nSandra Monfort - Divendres, a les 22 h, a la sala municipal. Actuació del Setembre Musical d’Abrera. La jove guitarrista i compositora de Pedreguer (País Valencià) ofereix una trobada entre les sonoritats d’avantguarda i les músiques d’arrel. Entrades: 4,50 euros; 2,50 euros reduïda i gratuïta fins a 10 anys. Cal reserva prèvia a abrera.cat.\nRomaní - Dissabte, a les 19 h, al pati de La Lliga. Concert del nou projecte de l’acordionista Pere Romaní. El trio ofereix concerts i balls amb un repertori de folk català i europeu. Entrada lliure. Reserva d’espai a societatlalliga.cat. Servei de taules i bar.\nLa Deriva -Diumenge, a les 12.30 h, al monestir de Sant Llorenç, vermut musical a càrrec del duet format per Èric Suets i Joan Esteve. Gratuït. Més informació a www.civitascultura.org.\nVoilà! a la Lluvià! - De dijous a diumenge, de 19 a 00 h, a l’exterior de la Torre Lluvià, oferta en un entorn privilegiat on poder sopar, gaudir d’un concert o fer una copa. Entrada gratuïta. Avui, a les 20 h, segona semifinal de la setena edició de Llumplugged, amb l’actuació de Clara i Xevi (a les 20.30 h) i Sin Remedio (a les 21.30 h). El resultat del vot popular ha determinat 3 dels grups que han passat a les semifinals, el quart semifinalista l’ha triat el jurat. La final del Llumplugged serà el dia 24 de setembre. Entrades: 5 euros (consumició i butlleta de votació inclosa). A la venda a entradium.com. Diumenge, a les 20 h, Open Mic (Micro Obert). Cada persona o grup que s’inscrigui disposarà de 15 minuts per poder expressar-se: música, teatre, monòlegs, recital de poesia... Cal escriure a un correu electrònic a l’adreça openmicvoila@gmail.com i explicar el què es vol fer. Hi haurà espai per a 8 actuacions.\nEls Convidats - Dissabte, a les 20 h, a la Sala Gran del teatre Kursaal. El grup del Bages i el Vallès torna al Kursaal després de 10 anys del seu comiat, en un concert de retrobament. Entrades: 15 euros; i 12 euros amb descomptes. A la venda a les taquilles, al 93 872 36 36 i a www.kursaal.cat.\nTerceres Jornades en investigació artística en música dels Pirineus - Divendres i dissabte, al Museu Cerdà. Més informació i programa complet a puigcerdamusic.wixsite.com/jiampirineus. Entarda lliure i retransmissió en directe. Registre previ a puigcerdamusic.wixsite.com/jiampirineus o bé a jiampirineus@gmai.com.\nGospel Survives: «Back to roots» - Diumenge, a les 19 h, a la pista poliesportiva. Concert amb Esclat Gospel Singers (amb les formacions adulta i júniors) i Messengers, que oferiran una mostra del gospel d’arrels africanes acompanyat pel grup de percussió Kessengue i també cançons del gospel actual. Entrades: 5 euros. Cal reservar i es pot fer trucant a l’Ajuntament de Rajadell: 93 836 80 26.\nBianca Nguema & Gemma Abrié - Diumenge, a les 12 h, a Santa Llúcia. Concert d’Intrús. Jazz pel forat del pany, quarta edició del cicle de concerts en espais patrimonials del Lluçanès. Espectacle titulat Blues in the dark, en el qual dues dones fusionen la seva creativitat. Abrié s’atreveix amb un solo amb la veu i el contrabaix i Nguema hi posa el color i la pinzellada visceral de la seva pintura. Entrades: 6 euros, anticipades; i 8 euros, a taquilla a partir d’una hora abans de l’inici del concert. A la venda a www.llucanes.cat/entrades/. Consultar abonaments. Organització: Escola de Música i Arts del Lluçanès i Consorci del Lluçanès.\nFesta major- Divendres, a les 21 h, darrera l’església, espectacle inaugural amb en Peyu, que representarà L’home orquestra. Capacitat limitada. Cal reserva prèvia. Tot seguit, mostra de for. Ho organitza: Bèsties del Morrut. a les 23 h, a la pista polivalent, concert amb The Tyets. Capacitat limitada. Cal reserva prèvia. Dissabte, a les 8 h, per tot el municipi, 55è Concurs de pintura ràpida i 26è Concurs de dibuix infantil. A les 12 h, presentació dels equips de futbol. Ho organitza: CE Avinyó. A les 13 h, al Centre Cívic Can Tutó, veredicte del 55è Concurs de pintura ràpida i 26è Concurs de dibuix infantil. A les 18 h, al passeig, circuit de bici trial. Amb la bicicleta pròpia o amb les que oferirà l’organització. Cal portar casc. Monitors especialitzats. A partir de 5 anys. Ho organitza Trial Sport. Capacitat limitada. Cal reserva prèvia. A les 18 h, darrera l’església, concert amb l’orquestra Grand Prèmiere. Capacitat limitada. Cal reserva prèvia. A les 22 h, al Local Catalunya, espectacle del Grup de Teatre d’Avinyó: Oh, mami, adaptació de la comèdia d’Oriol Vila. No recomanada a menors de 12 anys. Entrades: 6 euros, anticipades; i 8 euros, a taquilla. A la venda al Casal del Passeig. A les 23 h, a la pista polivalent, concert amb Dalton Bang. Capacitat limitada. Cal reserva prèvia. Diumenge, a les 10 h, repic de campanes. A les 11 h, a l’església de Sant Joan, missa. A les 11.30 h, darrere l’església, ballada dels Gegants d’Avinyó. Ho organitza: Gegants i Nans d’Avinyó. Tot seguit, tastet de castells amb els Tirallongues de Manresa. Capacitat limitada. Cal reserva prèvia. A les 19 h, a la pista polivalent, concert amb l’orquestra Selvatana. Capacitat limitada. Cal reserva prèvia. A les 22 h, al Local Catalunya, espectacle del Grup de Teatre d’Avinyó: Oh, mami, adaptació de la comèdia d’Oriol Vila. No recomanada a menors de 12 anys. Entrades: 6 euros, anticipades; i 8 euros, a taquilla. A la venda al Casal del Passeig. uReserva prèvia: al Centre Cívic Can Tutó: 93 013 19 16.\nFira de Sant Tecla - Dissabte, tot el dia, tastos i maridatges de vins i formatges de l’Associació de Pastors i Pastores Formatges dels Països Catalans. Passejades amb poni, a càrrec d’Hípica Vilaformiu. Exposició de maquinària antiga, a càrrec dels Amics dels Tractors d’Època del Bages. Mostra de races autòctones catalanes. Activitat infantil: agrocircuit amb minitractors. Fira d’atraccions. Urna per les votacions del concurs d’aparadors de tardor als comerços de Berga. A les 9 h, sortida etnobotànica, a càrrec de Corremarges. A les 11 h, pintada de bolets, a càrrec de Dones d’Art i Verdaguer7. A les 12.30 h, taller de cuina d’aprofitament, a càrrec de Corremarges. A les 16 h, demostració i ballada country. A les 17 h, jocs al carrer, a càrrec de la Cia de Jocs L’Anònima. A les 18 h, visita guiada: Espais de Patum. Preu: 2 euros. A les 18.30 h, concert de música country amb The Honky Tones. Diumenge, tot el dia, tastos i maridatges de vins i formatges de l’Associació de Pastors i Pastores Formatges dels Països Catalans. Passejades amb poni, a càrrec d’Hípica Vilaformiu. Exposició de maquinària antiga, a càrrec dels Amics dels Tractors d’Època del Bages. Mostra de races autòctones catalanes. Activitat infantil: agrocircuit amb minitractors. Fira d’atraccions. Mostra de vehicles d’ocasió. Urna per les votacions del concurs d’aparadors de tardor als comerços de Berga. A les 10.30 h, espectacle infantil: Sempre quan acabo dic..., amb la Cia. Jordi Font. A les 11 h, pintada de bolets, a càrrec de Dones d’Art i Verdaguer7. A les 11 h, jocs al carrer, a càrrec de la Cia de Jocs L’Anònima. A les 12.30 h, concert de música folk amb Betzuca. A les 16 h, presentació de l’Associació de Pastors i Pastores de Muntanya. A les 17 h, jocs al carrer, a càrrec de la Cia de Jocs L’Anònima. A les 17 h, 30a Trobada d’Acordionistes. A les 18 h, entrega de premis del Concurs de Recol·lecta. A les 18.30 h, concert de jazz amb Abel Leiva Trio. A les 19 h, entrega d’obsequis als ramaders i ramaderes participants a la fira.\nFesta de Sant Quirze de Pedret - Dissabte, a les 12 h, missa en honor a Sant Quirze i Santa Julita i cantada dels goigs. Tot seguit, repertiment dels tradicionals panets de Sant Quirze i flors boscanes. Servei de transport des del pont i fins a l’església des de les 11 i fins a les 14 h. Organització: Ajuntaments de Berga i Cercs.\nFesta major - Divendres, a les 20.30 h, a la plaça de la Vinya, sopar de foodtrucks, actuació de Lo Pau de Ponts i gintònics. Dissabte, a les 17 h, al camp de futbol, gimcana. En acabat, quinto. A les 22.30 h, al Centru, espectacle Calma!, de Guillem Albà. Entrades: 10 euros. Venda entrades anticipades a Cal Serra. Diumenge, a les 12 h, a la plaça de la Vinya, espectacle Sidecar, a càrrec de Pessic de Circ i vermut. A les 18 h, a la plaça de la Vinya, sardanes amb la Cobla Berga Jove. A les 22 h, al Centru, espectacle Faixedas i punt, a càrrec de Fel Faixedas. Entrades: 5 euros. Venda entrades anticipades a Cal Serra. Dilluns, a les 17.30 h, al pati de l’escola Els Pins, futbol, xocolatada i inflables. A les 19 h, cloenda de la festa major, amb birretes i gintònics.\nFesta major - Divendres, a les 20.30 h, a la plaça de bous, corre de bou popular amb vaquetes. Capacitat limitada. Dissabte, a les 12 h, acte de commemoració del 18 de setembre amb ofrena floral al monument de l’11 de setembre, ball de l’Àliga i actuació de la Banda de Música de Cardona. uExposicions: a la façana de la sala dels Dolors, exposició fotogràfica Joc de vincles, de Cristina Morera. Fins al 24 de setembre. A Cal Pejoan (Escassany, 11), exposició cultural d’Àngela Gassó, Cent pecetes d’artesania; M. Rosa Marsinyach, tèxtil; Carme Sol, llibre objecte; i Ramon Colell, fotografia. Fins al 26 de setembre. Festius, d’11 a 14 i de 18 a 20 h; i laborables, de 18 a 20 h.\nAplec de Cardona - Divendres, a les 18 h, a la plaça del Mercat, xerrada històrica a càrrec de Quim Aloy. Capacitat limitada. A les 21 h, a la col·legiata de Sant Vicenç, recreació històrica: representació de Viurem lliures o morirem. Venda d’entrades a entrades.cardonaturisme.cat. A les 22.30 h, a la plaça del Mercat, concert amb PD Vicenç. Reserva d’entrades a info@18desetembre.cat. Dissabte, a les 11 h, a la plaça de la Fira, jocs infantils a càrrec de Juga-la. Grups de 10 nens. Reserva d’entrades a info@18desetembre.cat. A les 12 h, a la plaça de la Fira, acte institucional. A les 17 h, a la plaça del Mercat, xerrada antirepressiva a càrrec de Pol Serena, Marcel Vivet i grup de suport Hi érem totes. Capacitat limitada. A les 19 h, a la plaça del Mercat, mostra de cultura popular amb els Geganters i Grallers de Cardona. Capacitat imitada. A les 21 h, a la col·legiata de Sant Vicenç, recreació històrica: representació de Viurem lliures o morirem. Venda d’entrades a entrades.cardonaturisme.cat. A les 21.30 h, a la plaça del Mercat, concerts amb projecte Flux i Atina. Capacitt limitada. Diumenge, caminada històrica a càrrec de Camàlics. Per a més informació i possibles modificacions, consultar les xarxes socials de l’entitat.\nFires de Setembre - Dissabte i diumenge, a la plaça Sant Domènec i al passeig Pere III, hi haurà botigues que liquidaran estocs de temporada i parades de cotxes d’ocasió. Organització: Ajuntament de Manresa i Unió de Botiguers i Comerciants (UBIC).\nFesta del raïm -Divendres, a les19.30 h, al pati de la Fàbrica Rogelio Rojo, concert de dobla amb la Cobla Montgrins. A les 20.30 h, de la plaça Josep M. Vila a la plaça de l’Església, correfoc estàtic infantil amb la Colla Infantil pixafocs i Cagaspurnes, Diables de Masquefa. A les 22.30 h, al pati de la Fàbrica Rogelio Rojo, concert amb l’Orquestra Montgrins. Dissabte, de 12 a 15 i de 17 a 23 h, a la plaça Josep M. Vila (amb entrada pel carrer Escoles i sortida pel passatge Bastoners), fira de tastets: vins i caves, restauració, pastisseries i embotits. Venda de tiquets. Capacitat limitada. D’11 a 14 i de 17.30 a 20.30 h, demostració d’elaboració d’aiguardents i destil·lats amb una fassina, a càrrec del Punt Taronja. De 12 a 13.30 i de 17.30 a 19.30 h, animació infantil amb La Científica Vinícola, a càrrec d’Idioa Pascula. De 12 a 14 i de 17.30 a 19.30 h, maquillatge artístic pels infants amb temàtica de la vinya i el raïm, fondue de xocolata amb raïm a càrrec de Masquefa Comerç i activitats infantils i noves inscripcions a l’estand dels Diables de Masquefa. A les 12 h, al Casal d’Avis, xerrada sobre la ratafia catalana i herbes de Masquefa, a càrrec de George Restrepo. A les 13 h, actuació de música en directe a càrrec de Dario Muhl. a les 17.30 h, actuació de música en directe a càrrec de Diego Velázquez. A les 19 h, al bar de la piscina de l’Alzinar, concurs de tastavins. Cal inscripció. A les 19.30 h, trepitjada popular. A les 19.30 h, actuació de música en directe a càrrec de Judit Remesal. A les 21 h, actuació de música en directe a càrrec d‘Eleven’s Quartet. A les 22.45 h, al pati de la Rogelio Rojo, concert de versions amb La Loca Histeria.\nFesta del comerç. Durant el matí d'aquest dissabte 18 de setembre, el comerç de Sant Fruitós torna a sortir al carrer carregat de noves promocions descomptes i obsequis. A més, estaran acompanyats de música en directe a la plaça davant de Correus i a la de l'Ajuntament, i a davant de Bon Preu. Els acompanyaran Kmelot, Els Passsabarrets, Kevin Deké i Batukada Shangó. L’acte començarà a les 10:00h i arribarà a la seva fi a les 13:30h. A partir de les 18:30h, Festa del Comerç a la Màquina de Batre, amb diverses activitats i exhibicions organitzades pels comerços i també conèixer alguns dels serveis que ofereix el poble als diversos stands. Trobada de micro-cotxes, gastronomia, i podràs quedar-te a sopar o pendre una copa. La vetllada estarà guiada per Pep Callau.\nFesta major - Divendres, a les 19 h, a la plaça de Ramon Llumà. Lliurament de premis del 33è Concurs de Flors als Balcons, el 40è Concurs de Pintura Ràpida i el 6è Concurs de Fotografia de Festa Major, i entrega de records als nens i nenes que han participat al ball de bastons i els cavallet.\n50è Aplec de Sant Salvador - Dissabte, de 17 a 19 h, tarda de jocs infantils a Sant Salvador a càrrec de l’Agrupament Escolta i Guia Joan Ros. Inscripcions a fomentcultural@gmail.com. A les 18.30 h, caminada circular a Sant Salvador. Ruta de 10 quilòmetres, aproximadament. Sortida i arribada a Sant Salvador. Organitzada pel Centre Excursionista de Súria. Preu: 5 euros (inclou entrepà i beguda en arribar). A les 21 h, vesprada cultural a Sant Salvador. Amb l’actuació de l’Esbart Dansaire Cor de Catalunya i concert amb La Trup Duet. Entrada gratuïta. Servei de bar amb entrepans freds i calents. Diumenge, a les 11 h, missa a Sant Salvador. A les 12 h, danses de Caramelles del Foment Cultural, amb la Colla Infantil i Juvenil. a les 13 h, vermut musical a càrrec de Garbuix. Cançons d’arreu, passades pel sedàs del jazz. Preu: 3 euros. A les 14 h, dinar popular. Preus: 12 euros (general), 10 euros (socis) i 5 euros (menors de 12 anys). Inscripcions fins al dimecres 15 de setembre a l’establiment Milar Reguant Agut o al telèfon 626 28 59 53. A les 16.30 h, sardanes amb la Cobla Súria. Es podrà veure l’exposició 50 anys d’Aplec i record especial del 50è aniversari. Organització: Foment Cultural, amb el suport de l’Ajuntament de Súria i el Centre Excursionista de Súria.\nJordi Badia presenta «Salvem els mots»\nDivendres, 19 h. L’Espai Òmnium de Manresa (Sobrerroca, 38) acull la presentació de Salvem el mots (Rosa dels Vents), el nou llibre del filòleg callussenc Jordi Badia Pujol, un llibre divulgatiu que recull dues-centes parelles de mots amb les quals vol reivindicar paraules i expressions que actualment són a la corda fluixa perquè han estat arraconades, bé per la pressió del castellà, bé perquè formes sinònimes, sovint no tan precises, n’han acabat ocupant l’espai genuí. Espai Òmnium (cal reserva prèvia a bages@omnium.cat)\nJordi Badia presenta «Salvem els mots» Arxiu / Abel Gallardo\nImagina't arrenca amb "Xino-xano" Imatge promocional\nNavàs estrena programació escènica Arxiu / Mireia Arso\n7 indrets de la Catalunya Central per visitar aquest 12 d'octubre\n18 € de descompte per veure Filumena Marturano